It-Tielet Pitazz – Noti 190-192 (għal paragrafi 1101-1110) Kull sena, minbarra l-irtir ta' tmint ijiem, is-sorijiet kien ikollhom irtir ta' tlett ijiem.. Kien qed isir irtir ta' tmint ijiem fid-dar, qabel il-professjoni tal-voti u l-għoti tal-velu (20-29 April). Kien qed imexxieh Patri Plaza, S.J., Superjur tad-dar provinċjali li kienet tinsab f'numru 8 Maly Rynek, Krakovja (A. SMDĦ-K). Ma nafux għal liema taħdidiet qiegħda tirreferi d-dehra. Imma nafu li Dun Sopocko bagħat memorjal fuq il-Ħniena Divina lil dawk li ħadu sehem fl-Ewwel Sinodu Plenarju, li sar f'Czestochowa fis-26-27 ta' Awwissu 1936. Il-Legat tal-Papa, Mons. Marmaggi, ippresieda fis-Sinodu. Aktarx huwa semma l-affari tat-tixrid tal-Festa tal-Ħniena Divina fir-rapport tiegħu fuq is-Sinodu lis-Santa Sede. Dan seta' wassal għal xi nuqqas ta' qbil. Nistgħu nissopponu li r-rapport qanqal l-interess tal-Kardinal Eugenio Pacelli, Segretarju tal-Istat (u iktar tard, Papa Piju XII). Imma diffiċli tgħid x'setgħet kienet il-biċċa xogħol. Il-fatt li n-notifikazzjoni li kienet tipprojbixxi d-devozzjoni ma nħarġitx mis-Santa Sede qabel ma miet (28 ta' Novembru 1958) jista' jkun jindika li l-attitudni tal-Kardinal Pacelli għall-Ħniena Divina kienet waħda favorevoli.
Noti tad-Djarju ta' Santa Fawstina Kowalska (Noti 190-192) għal par. 1101-1110